ประจำเดือนไม่มา2เดือนกว่าแล้วค่ะ มีปวดหลัง เวลาเดินจะเหนื่อยง่าย ปวดหัว แต่ซื้อที่ตรวจมา ก็ตรวจไม่เจอ จะท้องไหมค่ะ
สวัสดีค่ะ หากประจำเดือนไม่มา 2 เดือนกว่าแล้ว และได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ การที่ประจำเดือนยังไม่มา จึงเกิดจากสาเหตุต่างๆ เช่น1. มีน้ำหนักขึ้นมาก หรือมีโรคอ้วน2. การผลิตฮอร์โมนของรังไข่ผิดปกติ เช่น มีกลุ่มอาการถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดในโพรงมดลูก5. มีเนื้องอกของต่อมใต้สมอง มักมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้สำหรับอาการปวดหลัง เหนื่อยง่าย ปวดหัว อาจเกิดจากสาเหตุต่างๆ ได้ เช่น การทำงานหนักไป พักผ่อนน้อย นอนไม่หลับ หรืออาจเกิดจากการมีน้ำหนักตัวขึ้นมากก็ได้ หรือมีภาวะไทรอยด์ผิดปกติก็ได้ ดังนั้น หากประจำเดือนยังไม่มา แนะนำควรไปพบแพทย์เพื่อตรวจหาสาเหตุค่ะ